دستونک
رھیم رزا
گلامیں پکر ءِ بانک ءَ کہ مولدی روا کتگ
نباشدیں اوں واجہ ءَ نباشدی بنا کتگ
اے ٹکّریں زمانگ ءِ مسیبتاں چہ در نہ باں
وتارا تاںکہ جیڑ اتگ وتارا تاں سما کتگ
تئ لڑّگ ءَ پد اندر ءَ وتی من جلّتگ بیا
وتی مروچی گندُک ءِ ترارا چہ تما کتگ
ھبیسیں وھد ءِ موسمانی نیت ءَ ھدا بزانت
نہ کُرتہ سیاست مردگ ءِ گوں زندگاں وپا کتگ
ھیالاں وس کتگ نئیت نشانی ءَ نویس اتیں
ھما کہ شئیر من بانک ءِ پہ چلہ ءَ بھا کتگ
دو دیمی ایں اےمردمانی مجلس ءَ چہ ایوکی
پمشکہ جند ءِ ساھگ ءَ چہ دور رؤگ نبا کتگ
تئ زھیراں زرتہ من وتی ندارہ چار اِتگ
چو تپل ءَ گِر بستگ ءُ وتارا وت رزا کتگ